ประกาศกรมสรรพากร เรื่อง หลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการซื้อใบยาแห้ง และการทำบัญชี ฉบับที่ 4 (พ.ศ. 2521)
ประกาศกรมสรรพากร
เรื่อง
หลักเกณฑ์และวิธีการขออนุญาต การออกใบอนุญาต
และเงื่อนไขว่าด้วยการซื้อใบยาแห้ง
และการทำบัญชี
ฉบับที่ ๔
(พ.ศ. ๒๕๒๑)[๑]
 

อาศัยอำนาจตามความในมาตรา ๒๕ แห่งพระราชบัญญัติยาสูบ พ.ศ.
๒๕๐๙ อธิบดีกรมสรรพสามิต กำหนดหลักเกณฑ์และวิธีการไว้ดังนี้

ข้อ ๑
ให้ยกเลิกความในข้อ ๔ (๕) แห่งประกาศกรมสรรพสามิต เรื่อง หลักเกณฑ์และวิธีการขออนุญาต
การออกใบอนุญาต และเงื่อนไขว่าด้วยการซื้อใบยาแห้ง และการทำบัญชี ฉบับลงวันที่ ๓๐
ธันวาคม ๒๕๐๙ แก้ไขเพิ่มเติมโดยประกาศกรมสรพสามิต เรื่อง หลักเกณฑ์และวิธีการขออนุญาต
การออกใบอนุญาต และเงื่อนไขว่าด้วยการซื้อใบยาแห้ง และการทำบัญชี ฉบับที่ ๓ (พ.ศ.
๒๕๑๙) ลงวันที่ ๑๔ มกราคม ๒๕๑๙ และให้ใช้ความต่อไปนี้แทน
(๕)
ต้องกำหนดสถานที่ทำการรับซื้อใบยาแห้งพันธุ์เบอร์เล่ย์หรือเตอร์กิชไว้ให้
แน่นอน โดยแจ้งให้เจ้าพนักงานทราบสถานที่ตั้งโรงรับซื้อใบยา
เมื่อได้รับอนุญาตจากเจ้าพนักงาน
แล้วจึงจะใช้ทำการรับซื้อได้
โรงรับซื้อใบยาแห้งต้องมีลักษณะเป็นโรงเรือนมั่นคงถาวร
มีบริเวณกว้างพอที่จะทำการรับซื้อใบยาและเป็นที่ทำการของผู้มีหน้าที่ทำบัญชีใบยา
มีเครื่องชั่งที่ถูกต้องตามกฎหมายและเที่ยงตรงอยู่ตลอดเวลา
ห้ามมิให้ผู้ได้รับอนุญาตให้ซื้อใบยาแห้งเบอร์เล่ย์หรือเตอร์กิชรับซื้อใบยานอกสถานที่ที่ได้รับอนุญาตจากเจ้าพนักงาน
และห้ามมิให้รับซื้อใบยาก่อนกำหนดระยะเวลาที่กรมสรรพสามิตประกาศให้ใช้ปฏิบัติในฤดูนั้น
ๆ
ผู้ได้รับอนุญาตให้ซื้อใบยาแห้งผู้ใดไม่สามารถรับซื้อใบยาแห้งได้ด้วยตนเอง
จะมอบให้ผู้อื่นรับซื้อ ต้องมีหนังสือมอบอำนาจไว้เป็นหลักฐาน
และแจ้งให้เจ้าพนักงานทราบ

ข้อ ๒
ให้เพิ่มความในข้อ ๔ แห่งประกาศกรมสรรพสามิต เรื่อง หลักเกณฑ์และวิธีการขออนุญาต
การออกใบอนุญาต และเงื่อนไขว่าด้วยการซื้อใบยาแห้งและการทำบัญชี ฉบับลงวันที่ ๓๐
ธันวาคม ๒๕๐๙ ไว้ ดังต่อไปนี้
(๖)
ผู้ซื้อใบยาแห้งที่มีข้อผูกพันเป็นหนังสือกับกรมสรรพสามิต ให้เป็นผู้ทำการส่งเสริมการเพาะปลูกต้นยาสูบและรับซื้อใบยาแห้งพันธุ์เบอร์เล่ย์หรือเตอร์กิช
ต้องรับซื้อใบยาแห้งจากผู้ทำการเพาะปลูกต้นยาสูบพันธุ์ยาสูบเบอร์เล่ย์และเตอร์กิช
ที่อธิบดีอนุญาตให้บ่มใบยาพันธุ์ยาสูบเบอร์เล่ย์หรือเตอร์กิชได้โดยไม่ต้องขอรับอนุญาตทำการบ่มใบยา
ให้เป็นไปตามข้อผูกพันที่มีต่อกรมสรรพสามิต


ประกาศ ณ วันที่ ๑๑ ธันวาคม ๒๕๒๑
วิทย์
ตันตยกุล
อธิบดีกรมสรรพสามิต























พุทธชาด/แก้ไข
๑๕ ตุลาคม
๒๕๒๒

ศิรวัชร์/ปรับปรุง
๒๕ มกราคม
๒๕๖๒

[๑] ราชกิจจานุเบกษา
เล่ม ๙๖/ตอนที่ ๓/หน้า ๑๑๖/๙ มกราคม ๒๕๒๒